Diari Oficial de la Generalitat Valenciana


Sumari del DOGV 5481, del 30-03-2007 (2007/3798)

Informació publica de la suspensió cautelar de llicencies d'activitat en el sector industrial oest de Palmera.
--------------------------------------------------------------------------------------------------------------

### Dades del document

Número de DOGV
:   5481

Data del DOGV
:   30-03-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/3798


Data del document
:   12-03-2007

Organisme emissor
:   Ajuntament de Palmera

Tipus de document
:   Informació Pública

Descriptors 

:   * Palmera
    * pla d'urbanisme
    * administració local

L'Ajuntament de Palmera, en sessió celebrada el dia 8 de març de 2007, acorda:  
Estant redactant-se el Pla General d'Ordenació Urbana i en estudi la modificació puntual de les ordenances del Pla Parcial Industrial Oest de Palmera, tenint prevista la modificació dels usos permesos en l'àrea englobada en el Pla Parcial Industrial Oest de Palmera i amb la finalitat de facilitar l'estudi o reforma de l'ordenació urbanística i a l'empara de l'article 101 la Llei 16/2005, de 30 de desembre, Urbanística Valenciana.  
I tenint en compte l'informe emés pel tècnic municipal que determina que vist el disseny del polígon industrial que ve determinat per les normes subsidiàries de Palmera, pràcticament no existeix separació física entre la zona residencial i la zona industrial, per la normativa actual de protecció de contaminació acústica, protecció del medi ambient i pel benestar dels residents en la zona, estima que és procedent regular el tipus d'indústria a instal·lar en el dit polígon excloent usos com les activitats destinades a emmagatzemament de productes destinats a reciclatge i similars, i determinar les mesures a tenir en compte en la concessió de llicencies ambientals, entre altres:  
- Les activitats industrials es desenvoluparan en l'interior de naus industrials, no podran desenvolupar-se a l'aire lliure ni en coberts (naus obertes). En l'exterior sols podrà instal·lar-se maquinària auxiliar tal com compressors, sitges, etc..  
- No podran desenvolupar-se activitats que produïsquen pols i olors excepte que estes es generen en l'interior de l'activitat i no isquen a l'exterior.  
- El processos de càrrega i descàrrega es regularan mitjançant una ordenança municipal que marque els horaris tan de càrrega com descàrrega de mercaderies, així com la seua distribució per carrers.  
- Les activitats que es munten seran responsables de les molèsties que produïisquen tant pels seus proveïdors com clients en el desenvolupament de la seua activitat tant a l'entrada com eixida del recinte de les indústries.  
Assenyalant la necessitat de modificar puntualment les Ordenances del pla parcial en relació als usos permesos.  
Vist l'informe de Secretaria sobre la legislació aplicable, s'acorda:  
Primer. Suspendre pel termini d'un any, en l'àrea englobada en el Pla Parcial Industrial Oest de Palmera, l'atorgament de llicencies d'activitat destinades a emmagatzemament de productes destinats a reciclatge i aquelles activitats que es desenvolupen a l'aire lliure o en coberts (naus obertes), a l'empara de l'article 101.1 de la Llei 16/2005, de 30 de desembre, Urbanística Valenciana.  
Segon. Publicar el present acord el Diari Oficial de la Comunitat Valenciana; a partir d'est moment cobrarà efectivitat la suspensió acordada de conformitat amb el que disposa l'article 101.1 de la Llei 16/2005, de 30 de desembre, Urbanística Valenciana.  
El present acord esgota la via administrativa i podrà ser recorregut potestativament en reposició davant del Ple de l'Ajuntament. El termini d'interposició del recurs de reposició serà d'un mes a comptar de la data de la publicació del present acord. En cas d'interposició del recurs de reposició, no podrà interposar-se recurs contenciós administratiu fins que es resolga, o es produïsca el seu desistiment per silenci. El desistiment per silenci es produeix una vegada transcórrega un mes des de la interposició del recurs de reposició sense notificació de la seua resolució. Si no s'interposa el recurs de reposició, es podrà interposar directament el recurs contenciós administratiu, en el termini de dos mesos des de la publicació del present acord.  
Palmera, 12 de març de 2007.- L'alcalde: Álvaro Català Muñoz.